**Frøya Øyråd 3. november 2016**

**Kommunestyresalen**

**Kl 1700**

**Tilstede:**

Tove Fasting, Edvin Paulsen, Lilly Gården, Torfinn Hansen, Merete Aarvik Madsvaag, Anton Ulrik Ervik, Dag Inge Mathisen, Kathrin Støen, Håvard Holte Os, May Bogø

Thomas Sandvik var tilstede under sak 1.

**Referent**: Hjørdis

**Referat fra forrige møte:**

Lilly og Torfinn har ikke fått siste referat. Hjørdis sender dette.

**Sak 1.**

**Høringsuttalelse på søknader til midlene i forbindelse med grønne konsesjoner avsatt til øyrekka**

Økonomisjef Thomas Sandvik har gått gjennom søknadene for å vurdere om de er innenfor regelverket for tildeling og kriteriene satt av Frøya kommunestyre. Han var med på møtet og gikk gjennom hver sak sammen med Frøya Øyråd før de tok sin beslutning.

**1.1 Øyrådets vurdering av habiliteten for medlemmer av Frøya Øyråd i forbindelse med søknader til grønne konsesjoner:**

Spørsmålet vedrørende habilitet er vurdert. Alle, bortsett fra Halten, er i utgangspunktet inhabile. Saksbehandler er ikke bundet av høringen, samt at formannskapet kan også komme til annen vurdering enn Øyrådet.

**Vedtak:**

Frøya Øyråd lager tilrådning over tildeling av midlene fra grønne konsesjoner der alle medlemmene er med i beslutningen vedrørende tildeling og prioritering.

**Enstemmig vedtatt**

De vurderte også om søknaden fra Sula Grendelag, som kom inn etter søknadsfrist burde behandles.

**1.2 Søknad fra Sula Grendelag på midler fra grønne konsesjoner kom inn etter søknadsfrist.**

Søknaden om penger til informasjonstavler etc på Sula kom inn 3 dager etter fristen. Søknaden behandles.

**Enstemmig vedtatt.**

**1.3 Følgende tilrådning gis fra Frøya Øyråd:**

1. **Bogøy Velforening – Veilys**

Bogøy Velforening har søkt om tilskudd på kr 120.476,- til oppsetting av flere punkter med veilys da de har områder som ennå er helt uten lys. Dette er områder den eldre garde beveger seg i og barn ferdes i på vei til ballbingen.

**Tilrådning:**

Bogøy Velforening ytes tilskudd på kr 120.476,- til nye punkter for veilys.

**Enstemmig vedtatt.**

1. **Bogøy Velforening – Infotavle**

Bogøy Velforening har søkt om tilskudd på kr 1.987,- til turistinformasjonstavle på båtkaia.

**Tilrådning:**

Bogøy Velforening ytes tilskudd med kr 1.987,- til turistinformasjonstavle.

**Enstemmig vedtatt**

1. **Sauøy Velforening – Utstyr til grendehuset**

Sauøy Velforening har søkt om midler til investering av diverse utstyr til grendehuset.

**Tilrådning:**

Sauøy Velforening ytes tilskudd med kr 24.817,- til inkjøp av diverse utstyr til grendehuset.

**Enstemmig vedtatt.**

1. **Hege Sørgård – Barn/unge i Mausund**

Hege Sørgård har på vegne av barn og unge søkt om tilskudd til diverse tiltak med kr 1.265.000,-. Økonomisjefen har vært i dialog med henne da søknaden har flere uklare punkter i forhold til økonomi og praktisk gjennomføring. Det er flere av tiltakene som trenger avklaringer i forhold til grunneier blant annet samt at kostnadene må kvalitetssikres gjennom innhenting av anbud etc. Hun rakk ikke å komme med en mer konkret søknad og oppsett av kostnadene.

Det skal også være en egen organisasjon som søker, ikke private personer. Søknaden har mange gode forslag, og det bør derfor vurderes om hele eller deler av søknaden bør gå via skolen, grendelag eller lignende slik at ny søknad kan vurderes i neste omgang.

**Tilrådning:**

Avslag.

**Enstemmig vedtatt**

1. **Froan Forretningsdrift AS – Fryselager og fendring av kai**

Froan Forretningsdrift AS har søkt om kr 200.000,- til et elementfryseri for at fiskerne skal ha muligheten til å fiske agn å fryse inn før sesongstart. Dette for å kunne drive mer effektivt fiske ved at de slipper å drive å fiske etter agn i tillegg til å drive med krabbefiske. Alternativet i dag er å kjøpe agn fra Hitramat AS.

De mener at noe av midlene i gitt i grønne konsesjoner må komme områder der verdiskapningen skjer til gode og at det er viktig at Froan har et fiskemottak.

Det er også søkt om kr 50.000,- til fendring av kaia. Slik kaia er i dag utgjør den en sikkerhetsrisiko for mindre fartøyer og tilfredsstiller ikke HMS krav. Fendringen er tilpasset MS Frøyfart og MS Vetlefjord. Kaia mangler fendring i et område mellom de loddrette fendere som blir av rutebåtene. Dette området utgjør en lengde på ca 17 meter og en høyde på ca 3,5 meter.

Frøya Øyråd ser viktigheten av at fiske opprettholdes i området, det er viktig for blant annet bosetting og opprettholdelse av fiskemottak.

**Tilrådning:**

Det ytes tilskudd med kr 200.000,- til fryselager og fendring.

**Enstemmig vedtatt**

1. **Øyrekka.no/Wold Kysttransport AS – turistinformasjonsside på nett.**

Øyrekka.no/Wold Kysttransport AS har søkt om kr 208.000,- til en ikke-kommersiell side for turistinformasjon for øyrekka.

En del av postene i budsjettet er ting det ikke kan gis tilskudd til da det kommer inn under direkte driftsstøtte. Det velges derfor å se på konkrete tiltak som det kan gis tilskudd til da man er positive til at øyrekka promoteres.

**Tilrådning:**

Øyrekka.no/Wold Kysttransport AS tildeles kr 100.000,- til oversetting, promotering og innkjøp av billedmateriale.

**Enstemmig vedtatt**

1. **Mausund Grendelag – Oppgradering av veilys.**

Mausund grendelag har søkt om støtte til oppgradering av veilysanlegget i Mausund med kr 200.000,-. De har siden 2012 brukt i overkant av 1 million kroner av egne midler samt at de har mottatt ca 500.000,- i gaver fra utenforstående givere. Det gjenstående arbeidet er stipulert til 1,4 millioner kroner.

**Tilrådning:**

Mausund Grendelag gis et tilskudd på kr 200.000,- til oppgradering av veilysanlegget i Mausund.

**Enstemmig vedtatt**

1. **Sauøy Velforening – Slokkemateriell**

Sauøy Velforening søker om tilskudd til innkjøp av utstyr til slokking av lyng/gressbrann og husbrann. De ønsker seg vifter for å slå ned lyng og gressbrann med samt en mobil pumpe pluss slanger. En vifte koster kr 500,- og i følge tilbud fra Albert E. Olsen vil en pumpe med nødvendig utstyr koste kroner 100.274 eks mva.

**Tilrådning:**

Sauøy Velforening ytes tilskudd med kr 130.000,- til brannslokkingsutstyr.

**Enstemmig vedtatt**

1. **Øyrekka folkehøgskole**

I henhold til regelverk og kriterier kan det ikke ytes tilskudd til utredelse av et usikkert prosjekt (for eksempel for å utrede og utarbeide søknader. Videre må midlene knyttes til et konkret vedtatt investeringsprosjekt. Dette betyr at Mausund Folkehøgskole AS sin søknad ikke fyller kriteriene for tildeling fra grønne konsesjoner.

**Tilrådning:**

Avslag

**Enstemmig vedtatt.**

1. **Mausund – Feltstasjon**

Mausund Feltstasjon AS har søkt om kr 200.000,- fra Grønne konsesjoner til videreutvikling av Mausund Feltstasjon AS.

**Tilrådning:**

Avslag. Det er for tidlig i prosjektet, søker oppfordres til å komme tilbake med ny søknad med en mer spesifikk finansieringsplan ved neste tildeling av midler.

**Enstemmig vedtatt**

1. **Sula Grendelag – Fiskeværsmuseum på Sula**

Sula Grendelag har søkt om kr 169.500,- til etablering av et fiskeværmuseum i Sula grendehus.

**Tilrådning:**

Frøya Øyråd tilråder at det gis tilskudd med kr 169.500,- til opprettelse av fiskeværmuseum på Sula.

**Enstemmig vedtatt**

1. **Oda fra havet – Tribuner**

Oda fra havet har søkt om tilskudd på kr 175.000,- til tribune for bruk under forestillingen Oda fra havet.

**Tilrådning:**

Frøya Øyråd tilråder at det gis tilskudd med kr 175.000,- til tribuner for bruk under forestillingen Oda fra havet.

**Enstemmig vedtatt**

1. **Sula Grendelag – Informasjonstavler på Sula**

Sula Grendelag ønsker å gi tilreisende til Sula mer informasjon om fiskeværets severdigheter, opplevelser og historie og søker derfor om kr 200.000,- for å muliggjøre oppsetting av åtte informasjonstavler på øya.

**Tilrådning:**

Frøya Øyråd tilråder at det gis tilskudd med kr 200.000,- til oppsetting av informasjonstavler.

**Enstemmig vedtatt.**

1. **Froheim**

I henhold til regelverk og kriterier kan det ikke ytes tilskudd til utredelse av et usikkert prosjekt (for eksempel for å utrede og utarbeide søknader). Videre må midlene knyttes til et konkret vedtatt investeringsprosjekt. Dette betyr at Froheim sin søknad ikke fyller kriteriene for tildeling fra grønne konsesjoner. Frøya Øyråd ser imidlertid svært positivt på prosjektet.

**Tilrådning:**

Avslag.

**Enstemmig vedtatt.**

**Oppfølging av tiltak**

Frøya Øyråd er av den oppfatning av at tiltakene må følges opp fra kommunen sin side og foreslår derfor følgende:

Tilskudd som ikke er benyttet innen to år går tilbake til øyrekken sin pott av Grønne konsesjoner.

Det skal innen samme frist som ovenfor gis tilbakemelding til Frøya kommune v/økonomisjefen på hvordan pengene er brukt. Hvis pengene ikke er brukt i henhold til retningslinjene skal pengene gå tilbake til øyrekken sin pott av Grønne konsesjoner.

**Enstemmig vedtatt.**

**Sak 2 - Nytt medlem fra Froan i Frøya Øyrådet**

Sverre Haarstad går ut

Lilly gården rykker opp til fast medlem

Elinor Eidsvåg kommer inn som vara

Frøya Øyråd tar dette til etterretning.

**Sak 3 – Aktivitetskalender**

Det har vært greit å ha en oversikt over aktivitetene som skal skje i øyrekken. Håvard har vært i kontakt med Frøya kommune, Mona Skarsvåg for å se på muligheten til få til en kalender.

Er det en mulighet for at Øyrekka.no kan evt lage en eventside på sine sider? Tove snakker med Øyrekka.no for å høre om de har mulighet for dette. Tove informerer Frøya Øyråd på mail etterpå Sender en mail slik at vi vet hvordan vi skal håndtere det med innmelding av arrangement.

**Kjente arrangement pr i dag:**

Halten: Haltendagen 15. juli

Sauøy: Foreløpig interne arrangement for velforeningens medlemmer

Sørburøy: Sommerfest – bruker å være 2. helga i juli – ikke sikker når det blir i år.

Gjæsingen: Interne arrangement

Mausund: 5-9. juli– UT I HAVET

40 årsmarkering av lakseaksjonen – dato ikke satt. Museet som er arrangør

Sula: 1. og 2. juli – Suladagene

Bogøyvær: Datoer ikke satt – Grillfest (samtidig som Sula), Sommerfest (St.Hans)

**Sak 4 Eventuelt**

Ingen saker meldt inn.

Møte slutt 1915